Дарэчы, днямi быў запiсаны i другi канцэрт, у якiм разгарэлася палемiка. Па-першае, наконт выканання танца жывата... на ролiках, ды яшчэ мужчынам. За свайго падначаленага вельмi заступалася ўладальнiца Кубка свету па арабскiх танцах Ясмiн: "Гэта спалучэнне сучаснага i традыцыйнага, яго бачанне танца жывата". Аднак аматары пратэставалi: "Гэта нумар для паказальнай праграмы, а не для спаборнiцтваў! Як нам параўноўваць яго з iншымi?". Быў i яшчэ адзiн канфлiкт: жанчына выконвала мужчынскi танец са складанымi сучаснымi рухамi, i прафесiяналы абвiнавацiлi яе ў нежаноцкасцi i дрэнным падборы адзення. Аднак удзельнiца не разгубiлася: "Для мяне не мае сэнсу, якiя адзнакi вы ставiце, бо сёння на мяне прыйшла паглядзець i падтрымаць сама Алена Грышанава". Чаму "зорка" завiтала на запiс? Хутка пабачыце, а таксама даведаецеся, па якой прычыне Iгар Краўчанка сказаў Аляксандры Гайдук, што не бачыў танца...